Գնալով ավելի բարդացող տնտեսական բարդ վիճակի ճնշման տակ Ադրբեջանի ղեկավարությունը նախ որոշակի քայլեր ձեռնարկեց երկրի ներսում՝ բանտարկելով լրագրողների, մարդու իրավունքների ու քաղաքական ակտիվիստների և ընդդիմության առաջատար գործիչների: Եվ քանի որ սա միայն ավելացրեց արտաքին ճնշումը Ադրբեջանի նկատմամբ, ինչպես ցույց տվեց Եվրոպական խորհրդարանի նախորդ շաբաթվա բանաձևը, Բաքուն հիմա շատ է ցանկանում վերաակտիվացնել հայկական վտանգի ընկալումը երկրի ներսում՝ հույս ունենալով վերամիավորել ադրբեջանական հանրությանը արտաքին թշնամու դեմ: Լեռնային Ղարաբաղը առաջին գծում է, այդ պատճառով էլ ինչ-որ առումով դարձել է պարոն Ալիևի քաղաքականության զոհը: Նա ձգտում է ամրապնդել իր, իր ընտանիքի և ընկերների իշխանությունը: Հետևաբար իրադրությունը մտահոգիչ է ողջ տարածաշրջանի համար, և եթե միջազգային հանրությունը, հատկապես Մինսկի խումբը չճանաչի մեղավորին և չկարողանա զսպել Ադրբեջանին, վախենամ, որ վիճակը կարող է ավելի վատանալ՝ նախքան բարելավվելը: